**СТАНОВИЩЕ**

**от проф. дн Добринка Станчева Пейчева, Югозападен университет “ Неофит Рилски**“

за дисертационния труд на ХРИСТИНА НИКОЛАЕВА БЕЛЕВАна тема: **„РАЗВИТИЕ НА МЕТАЛИНГВИСТИЧНИ И СПЕЦИФИЧНИ КОМУНИКАТИВНИ КОМПЕТЕНЦИИ ПРИ СТУДЕНТИ ОТ СПЕЦИАЛНОСТ „ПРЕДУЧИЛИЩНА ПЕДАГОГИКА С ЧУЖД ЕЗИК“** за придобиване на образователна и научна степен „Доктор“ по професионално направление 1.3 Педагогика на обучението по (Методика на обучението по чужд език) , редовен докторант към катедра  **„ПРЕДУЧИЛИЩНА И МЕДИЙНА ПЕДАГОГИКА“ при ФАКУЛТЕТ ПО НАУКИ ЗА ОБРАЗОВАНИЕТО И ИЗКУСТВАТА, СОФИЙСКИ УНИВЕРСИТЕТ „СВ. КЛИМЕНТ ОХРИДСКИ“**

**НАУЧЕН РЪКОВОДИТЕЛ:** проф. дн **БОЖИДАР АНГЕЛОВ**

**Структурно съдържателни аспекти**

Дисертационният труд на Христина Белева „Развитие на металингвистични и специфични комуникативни компетенции при студенти от специалност „предучилищна педагогика с чужд език“ е разгърнат в три глави, увод и заключение с общ обем - 221 страници, от които 142 страници основен текст, а в рамките на 79 страници са поместени 9 приложения.

Към тях са включени като доказателствен материал едно сериозно богатство от автентични текстове: анкетни листове и бланки, предназначени за проведеното емпирично изследване; литературните текстове, подбрани за нуждите на експерименталния англоезичен модул; примери за изпълнение на текстови и практически педагогически задачи от студентите в експериментална група; както и ползвания в рамките на изследването превод на въпросник за стратегиите за учене на чужд език.

Текстовете в приложенията са едно неоценимо богатство, предложено от дисертантката, което може да се използва и за вторичен анализ в други научни жанрове от дисертантката, както а и чрез съответно разрешение - от други автори.

В рамките на дисертационния труд са включени общо 44 таблици и 25 диаграми, които са нагледна илюстрация на част от резултатите, свързани с проведените изследвания.

Без да се спирам на конкретните съдържателни моменти от увода и трите глави на дисертацията, които са акцент преди всичко на рецензиите, ще спомена само, че съдържателно те отговарят на нормативните изизквания за един дисертационен труд. В увода фигурират основните концептуални ракурси, които рамкират цялата дисертация.

Специално внимание бих могла да обърна на първа глава, която е една богата теоретико методологическа платформа на дисертацията, която се отличава с подчертано висок академичен стил. В нея се разкрива не само едно голямо богатство от използвани научни творби, но и умения за приложението им в реализираното емпирично изследване. Открояват се и успешни умения на дисертантката за извеждане на научни тенденции.

Втора и трета глава са посветени на емпирични търсения и доказателства.

Те могат да се разглеждат и като един самостоятелен труд, който представлява теоретичен модел, инструмент за търсене на данни и за тяхната обработка, аналитичен конструкт за получените резултати. Съдържат се и изводи към всеки един от отделните компоненти на изследванията, както и препоръки за бъдещи изследвания и/или насоки за педагогическа работа.

Дисертантката уверено позиционира измеренията на саморефлексията при преподаването (и изучаването) на чужд език, като теоретична платформа във вече проучвани територии при Хаукас (2018), Хайвър и Уайтхед (2018) за да потвърди и развие достигнатото от тях, а именно че „метакогнитивният подход у преподавателите по чужд език към собственото им учене и развитие подпомага както самия процес на преподаване, така и насърчаването на метакогнитивното развитие на обучаемите“ Авторката заключава, че за да може на практика да се се насърчава саморефлексията, академичната подготовка на бъдещите детски учители по чужд език следва да инкорпорира модели за развитие на метакогнитивни нагласи.

 Дисертационният труд е ценен и с това, че представлява едно академично съчетаване на емпирия и теория и с това сам по себе си е приносен труд.

Използваната литература включва 147 заглавия, от които 37 източници на кирилица (33 на български и 4 на руски език) и 110 на латиница (от които 108 на английски и 2 на френски език).

Авторефератът отговаря на дисертационния текст.

Съгласна съм и приемам изведените приноси на дисертацията

Белева има 5 публикации по темата на дисертацията, надвишавайки изискванията за публикационна дейност по дисертационната проблематика.

Бележки и препоръки нямам.

В заключение, като давам висока оценка на дисертационния труд , заявявам, че ще гласувам с „Да“ и препоръчвам на останалите членове на научното жури към катедра ПРЕДУЧИЛИЩНА И МЕДИЙНА ПЕДАГОГИКА“ при Факултет по науки за образованието и изкуствата към Софийски университет „СВ. КЛИМЕНТ ОХРИДСКИ“ да гласуват положително за придобиването на образователната и научна сепен „Доктор“ на редовен докторант Христина Белева по професионално направление 1.3 Педагогика на обучението по (Методика на обучението по чужд език).

Член на Научно жури:

Проф. дн Добринка Станчева Пейчева

15.09.2019

София